**Vodič za građane za 2023. godinu**



**Poštovani stanovnici Općine Orle,**

predstavljam vam Vodič za građane za 2023. godinu. U njemu je prikazano na koji način Općina Orle prikuplja i investira sredstva. Kako bismo Vam omogućili uvid u rad naše Općine i učinili je što transparentnijom, nastavljamo s projektom koji možete naći na internet stranici [www.proracun.hr](http://www.proracun.hr/), te na našoj službenoj stranici www.opcina-orle.hr.

Gospodarskom razvoju teži svaka Općina pa tako i naša, stoga i ove godine nastavljamo sa ulaganjem u održavanje i izgradnju komunalne infrastrukture. Osigurana su sredstva za održavanje javnih zelenih površina, održavanje nerazvrstanih cesta, održavanje javne rasvjete, održavanje groblja i mrtvačnica, održavanje poljskih putova, održavanje i uređenje sustava vodoopskrbe te izgradnja poslovne zone.

Za budući razvoj i napredak izdvojena su sredstva za pripremu projektnih dokumentacija za gradnju infrastrukture u poslovnoj zoni, „Sunčane elektrane“ u poslovnoj zoni, „Vidikovca Veleševec" i za gradnju vrtića u Bukevju. Potrebna su dodatna ulaganja za rekonstrukciju garaže komunalnog pogona i mostne vage u Veleševcu.

Postali smo dio projekta „54+ za 29+ - zajedno do posla!“ koji je financiran iz Europskog socijalnog fonda, a bazira se na održavanju radionica za osposobljavanje ranjivih skupina, održavanju sportskih, likovnih i kulturnih radionica i programa, te kampova za djecu i mlade. Ciljne kupine su djeca i mladi u dobi do 29 godina i osobe starije od 54 godine. Svrha programa je povećanje socijalne uključenosti i mogućnosti zaposlenja, povećanje kvalitete života kroz rekonstrukciju društvenog doma Orle u Kulturni centar i opremanje istog, te zaštita i očuvanje kulturnih i prirodnih vrijednosti.

Projekt „ZAŽELI za Općinu Orle” za cilj ima povezati i zadovoljiti potrebe nezaposlenih žena i osoba starije životne dobi te osoba u nepovoljnom položaju na način da nezaposlene žene na projektu budu zaposlene kao radnice za pomoć u kući starijim osobama i da kao takve brinu o starijim/nemoćnim korisnicima te da nakon završetka predviđenog radnog odnosa budu osposobljene za predmetno zanimanje na tržištu rada.

Obiteljima i pojedincima slabijeg imovinskog stanja na području Općine pomažemo kroz jednokratne novčane pomoći i pomoći za podmirenje troškova stanovanja.

U Općini Orle, cilj nam je poticanje bavljenje sportom i sportskim aktivnostima, a kako bi naši mladi ostali aktivni, dio sredstava smo izdvojili za izgradnju sportskog igrališta u Veleševcu, Centra za edukaciju, sport i zdrav život Bukevje, dodatnih dječja igrališta sa opremom ta za javne sportske i rekreacijske prostore.

Kako bismo poticali gospodarstvo i poljoprivredu te našim poljoprivrednicima, obrtnicima i poduzetnicima na neki način pomogli u daljnjem razvoju njihove djelatnosti, predvidjeli smo za to proračunska sredstva.

Očuvanje okoliša od velike nam je važnosti jer o očuvanosti istoga ovise sadašnji i budući naraštaji, stoga smo dio sredstava izdvojili za čišćenje divljih odlagališta, upravljanje reciklažnim dvorištem te za nabavu dodatnih spremnika za otpad.

Dragi stanovnici izdvojili smo dio projekata u koje želimo ulagati u 2023. godini.

Pozivamo Vas da i vi svojim prijedlozima i komentarima sudjelujete u donošenju Proračuna za 2023. godinu.

Savjetovanje za Prijedlog Proračuna Općine Orle za 2023. godinu bilo je otvoreno do 14.12.2022. godine. Savjetovanje možete pronaći [OVDJE.](https://www.proracun.hr/Home/Savjetovanje/bd5ba63c-3c51-4b71-a0d8-158a716d6b22)

Vaš Načelnik!

**Prijedlog proračuna** je dokument u kojem su navedeni planirani prihodi i rashodi koje načelnik općine predlaže te kao takav ide na usvajanje Općinskom vijeću. Ovim putem želimo uključiti sve svoje stanovnike u sam proces donošenja proračuna davanjem prijedloga, sugestija i komentara na prijedlog proračuna.

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Orle za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Vodiču za građane bit će prikazan sažetak prijedloga proračuna Općine Orle za 2023. godinu s najvažnijim smjernicama razvoja Općine Orle koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Orle kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve stanovnike na aktivno sudjelovanje u komentiranju, predlaganju i sugeriranju Općinskog proračuna.

Prijedlog Proračuna možete pronaći [ovdje.](https://www.proracun.hr/Home/GetPdf?fileName=https://mobes.blob.core.windows.net/mobesproracuni/Op%C4%87ina%20Orle/Savjetovnaje/e7913bc1-7fed-430f-8503-fb5b995a4062_Prora%C4%8Dun%20Op%C4%87ine%20Orle%20za%202023.%20godinu%20i%20projekcije%20za%202024.%20i%202025.%20godinu.pdf)

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine * ukupni primici od financijske imovine i zaduživanja i izdaci za financijsku imovinu i otplate zajmova |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine * ukupni rashodi iskazani prema funkcijskoj klasifikaciji |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi * ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S * obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja. |

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe itd.

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski Načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi i primici Općine Orle za 2023. godinu planirani su u iznosu od 4.355.700,00 eura**

**Prihodi od poslovanja**

Prihodi od poslovanja Općine Orle za 2023. godinu planirani su u iznosu od 4.353,700,00 eura, a čine ih:

1. Prihodi od poreza planirani u iznosu od 474.000,00 eura, od toga porez i prirez na dohodak planiran u iznosu od 450.000,00 eura, porezi na imovinu planirani u iznosu od 20.000,00 eura i porezi na robu i usluge planirani u iznosu od 4.000,00 eura
2. Pomoći iz inozemstva i subjekata unutar općeg proračuna planirane u iznosu od 3.702.900,00 eura, od toga pomoći od međunarodnih organizacija te institucija i tijela EU 80.000,00 eura, pomoći proračunu iz drugih proračuna 663.000,00 eura, pomoći od izvanproračunskih korisnika 10.000,00 eura i pomoći temeljem prijenosa EU sredstava 2.949.900,00 eura
3. Prihodi od imovine planirani u iznosu od 70.100,00 eura, od toga prihodi od financijske imovine planirani u iznosu od 100,00 eura i prihodi od nefinancijske imovine planirani u iznosu od 70.000,00 eura
4. Prihodi od upravnih i administrativnih pristojbi planirani u iznosu od 101.000,00 eura, od toga upravne i administrativne pristojbe planirane u iznosu od 1.000,00 eura, prihodi po posebnim propisima planirani u iznosu od 20.000,000 eura i komunalni doprinosi i naknade planirani u iznosu od 80.000,00 eura
5. Prihodi od prodaje proizvoda i robe te pruženih usluga i prihodi od donacija planirani u iznosu od 5.700,00 eura od toga prihodi od prodaje proizvoda i roba te pruženih usluga 4.000,00 eura i donacije od pravnih i fizičkih osoba izvan općeg proračuna 1.700,00 eura

**Prihodi od prodaje nefinancijske imovine planirani u iznosu od 20.000,00 eura**

Prihodi od prodaje neproizvedene dugotrajne imovine planirani su u iznosu od 20.000,00 eura

**Primici od financijske imovine i zaduživanja**

Primici od zaduživanja planirani su u iznosu od 132.000,00 eura

**Vlastiti izvori- Višak/manjak prihoda planirani su u iznosu od -150.000,00 eura**

**RASHODI I IZDACI**

**Ukupni rashodi i izdaci Općine Orle za 2023. godinu planirani su u iznosu od 4.355.700,00 eura**

**Rashodi poslovanja**

Rashodi poslovanja Općine Orle za 2023. godinu planirani su u iznosu od 1.264.600,00 eura, a čine ih:

1. Rashodi za zaposlene planirani u iznosu od 192.100,00 od toga plaće planirane u iznosu od 156.000,00 eura, ostali rashodi za zaposlene planirani u iznosu od 5.300,00 eura i doprinosi na plaće planirani u iznosu od 30.800,00 eura
2. Materijalni rashodi planirani u iznosu od 788.500,00 eura, od toga naknade troškova zaposlenima planirane u iznosu od 28.500,00 eura, rashodi za materijal i energiju planirani u iznosu od 220.000,00 eura, rashodi za usluge planirani u iznosu od 323.000,00 eura, i ostali nespomenuti rashodi poslovanja planirani u iznosu od 217.000,00 eura
3. Financijski rashodi planirani u iznosu od 25.000,00eura za ostale financijske izdatke
4. Naknade građanima i kućanstvima planirane u iznosu od 95.000,00 eura za ostale naknade građanima i kućanstvima iz proračuna
5. Ostali rashodi planirani u iznosu od 164.000,00 eura za tekuće donacije

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 2.959,100,00 eura, a čine ih:

1. Rashodi za nabavu neproizvedene dugotrajne imovine planirani u iznosu od 150.000,00 eura za materijalnu imovinu
2. Rashodi za nabavu proizvedene dugotrajne imovine planirani u iznosu od 2.799.100,00 eura, od toga građevinski objekti 2.489.000,00 eura, postrojenja i oprema 250.100,00 eura, i nematerijalna proizvedena imovina 60.000,00 eura
3. Rashodi za dodatna ulaganja u nefinancijsku imovinu planirani su u iznosu od 10.000,00 eura za dodatna ulaganja na građevinskim objektima

**Izdaci za financijsku imovinu i otplate zajmova**

Izdaci za otplatu glavnice i primljenih kredita i zajmova planiran su u iznosu od 132.000,00 eura

**OPIS POSEBNOG DIJELA PRORAČUNA**

**JEDINSTVENI UPRAVNI ODJEL**

**Program 0111 JAVNA UPRAVA I ADMINISTACIJA PLANIRANO U IZNOSU OD 467.000,00 EURA**

Za izvršnu upravu i administraciju planirano je 467.000,00 eura, od toga:

* Rashodi za zaposlene planirani u iznosu od 160.000,00 eura, od toga plaće za redovan rad 128.000,00 eura, ostali rashodi za zaposlene 5.000,00 eura i doprinosi na plaće 25.000,00 eura
* Materijalni rashodi planirani u iznosu od 234.000,00 eura, od toga naknade troškova zaposlenima 24.000,00 eura, rashodi za materijal i energiju 38.000,00 eura, rashodi za usluge 85.000,00 eura, i ostali nespomenuti rashodi poslovanja 87.000,00 eura
* Financijski rashodi planirani u iznosu od 25.000,00 eura za ostale financijske rashode

Rashodi za nabavu nefinancijske imovine planirano je 500.000,00 eura za postrojenja i opremu

**Program 0112 OPĆINSKA TIJELA PLANIRANO U IZNOSU OD 15.000,00 EURA**

Za Općinsko vijeće planirano je 15.000,00 eura za ostale nespomenute rashode poslovanja

**Program 0113 „54+ za 29+ - zajedno do posla“ planirano u iznosu od 19.700,00 eura**

Za program „54+29+- zajedno do posla“ planirano je 19.700,00 eura, od toga;

* Rashodi za zaposlene planirani u iznosu od 4.100,00 eura, od toga plaće za redovan rad 3.000,00 eura, ostali rashodi za zaposlene 300,00 eura i doprinosi na plaće 800,00 eura
* Materijalni rashodi planirani u iznosu od 15.600,00 eura, od toga naknade troškova zaposlenima 500,00 eura, rashodi za usluge 15.000,00 eura, i ostali nespomenuti rashodi poslovanja 100,00 eura

**Program 0114 Program „Zaželi za Općinu Orle“ planirano u iznosu od 36.000,00 eura**

Za program „Zaželi za Općinu Orle“ planirano je 36.000,00 eura, od toga;

* Rashodi za zaposlene planirani u iznosu od 30.000,00 eura, od toga plaće za redovan rad 25.000,00 eura, i doprinosi na plaće 5.000,00 eura
* Materijalni rashodi planirani u iznosu od 6.000,00 eura, od toga naknade troškova zaposlenima 4.000,00 eura, rashodi za usluge 2.000,00 eura

**Program 0115 Javni red i sigurnost planirano u iznosu od 51.000,00 eura**

Za protupožarnu i civilnu zaštitu planirano je 51.000,00 eura, od toga;

* Materijalni rashodi planirani u iznosu od 1.000,00 eura
* Ostali rashodi planirani u iznosu od 30.000,00 eura
* Rashodi za nabavu proizvedene dugotrajne imovine planirano u iznosu od 20.000,00 eura, od toga postrojenja i oprema 5.000,00 eura i ostala nematerijalna proizvedena imovina 5.000,00 eura
* Dodatna ulaganja planirana u iznosu od 10.000,00 eura

**Program 0116 Program društvenih djelatnosti planirano u iznosu od 279.000,00 eura, od toga;**

1. Za javne potrebe u kulturi planirano u iznosu od 35.000,00 eura za tekuće donacije
2. Za vjerske ustanove planirano u iznosu od 30.000,00 eura za tekuće donacije
3. Za sportske aktivnosti planirano u iznosu od 26.000,00 za tekuće donacije
4. Za socijalnu skrb planirano u iznosu od 48.000,00 eura za ostale naknade građanima i kućanstvima iz proračuna
5. Za političke stranke planirano u iznosu od 3.000,00 eura za tekuće donacije
6. Za školstvo planirano u iznosu od 95.000,00 eura za ostale naknade građanima i kućanstvima iz proračuna
7. Za predškolski odgoj planirano u iznosu od 42.000,00 eura, od toga;

* Za ostale naknade građanima i kućanstvima 40.000,00 eura financirano od općih prihoda i primitka
* Za ostale naknade građanima i kućanstvima 2.000,00 eura financirani od pomoći

**Program 0017 Održavanje komunalne infrastrukture planirano u iznosu od 333.000,00 eura**

1. Za redovno održavanje nerazvrstanih cesta planirano je 103.000,00 eura, od toga od toga rashodi za materijal i energiju 88.000,00 eura, rashodi za usluge 15.000,00 eura, postrojenja i oprema 5.000,00 eura i rashodi za nabavu nefinancijske imovine 5.000,00 eura
2. Za poljske puteve planirano u iznosu od 20.000,00 eura za rashode za usluge
3. Za javnu rasvjetu planirano u iznosu od 40.000,00 eura, od toga od toga rashodi za materijal i energiju 30.000,00 eura i rashodi za usluge 10.000,00 eura
4. Za javnu površinu planirano u iznosu od 25.000,00 eura za rashode za usluge
5. Za groblja planirano u iznosu od 5.000,00 eura za rashode za usluge
6. Za mrtvačnice planirano u iznosu od 10.000,00 eura, od toga rashodi za materijal i energiju 5.000,00 eura i rashodi za usluge 5.000,00 eura
7. Za pojačano održavanje cesta planirano u iznosu od 130.000,00 eura za građevinske objekte

**Program 0018 Građevine i uređaji javne namjene planirano u iznosu od 2.660.000,00 eura**

1. Za vatrogasno – društveni dom Bukevje planirano je 51.000,00 eura, od toga rashodi za materijal i energiju 1.000,00 eura i građevinski radovi 50.000,00 eura
2. Za vatrogasno društveni dom Drnek planirano je 17.000,00 eura, od toga;

* Materijalni rashodi planirano u iznosu od 2.000,00 eura od toga rashodi za materijal i energiju 1.000,00 eura i rashodi za usluge 1.000,00 eura
* Rashodi za nabavu nefinancijske imovine planirano u iznosu od 15.000,00 eura za postrojenja i opremu

1. Za općinsku zgradu planirano je 70.000,00 eura, od toga;

* Materijalni rashodi planirano u iznosu od 20.000,00 eura od toga rashodi za materijal i energiju 10.000,00 eura i rashodi za usluge 10.000,00 eura
* Rashodi za nabavu nefinancijske imovine planirano u iznosu od 40.000,00 eura za postrojenja i opremu

1. Za vatrogasni dom Vrbovo planirano je 2.000,00 eura, od toga rashodi za materijal i energiju 1.000,00 eura i rashodi za usluge 1.000,00 eura
2. Za Seljačko prosvjetni dom Stružec Posavski planirano je 15.000,00 eura, od toga rashodi za materijal i energiju 3.000,00 eura i rashodi za usluge 12.000,00 eura
3. Za vatrogasni dom Veleševec planirano je 10.000,00 eura, od toga rashodi za materijal i energiju 5.000,00 eura i rashodi za usluge 5.000,00 eura
4. Za društveni dom Veleševec planirano je 201.000,00 eura, od toga rashodi za usluge 1.000,00 eura i građevinski objekti 200.000,00 eura
5. Za vatrogasni dom Ruča planirano je 10.000,00 eura za rashode za usluge
6. Za vatrogasni dom Suša planirano je 10.000,00 eura, od toga rashodi za materijal i energiju 5.000,00 eura i rashodi za usluge 5.000,00 eura
7. Za područnu školu Veleševec planirano je 10.000,00 eura za građevinske objekte
8. Za kulturni centar Orle planirano je 8.000,00 eura, od toga;

* Materijalni rashodi planirano u iznosu od 3.000,00 eura od toga rashodi za materijal i energiju 1.000,00 eura i rashodi za usluge 2.000,00 eura
* Rashodi za nabavu nefinancijske imovine planirano u iznosu od 5.000,00 eura za postrojenja i opremu

1. Za područnu školu Bukevje planirano je 11.000,00 eura, od toga;

* Materijalni rashodi planirano u iznosu od 1.000,00 eura
* Rashodi za nabavu nefinancijske imovine planirano u iznosu od 10.000,00 eura za građevinske objekte

1. Za reciklažno dvorište planirano je 25.000,00 eura, od toga rashodi za materijal i energiju 24.000,00 eura i građevinski objekti 1.000,00 eura
2. Za nogostup Bukevje planirano je 159.000,00 eura, od toga;

* Materijalni rashodi planirano u iznosu od 4.000,00 eura od toga rashodi za materijal i energiju 2.000,00 eura i rashodi za usluge 2.000,00 eura
* Rashodi za nabavu nefinancijske imovine planirano u iznosu od 155.000,00 eura za građevinske objekte

1. Za Centar za edukaciju, sport i zdrav život Bukevje planirano je 10.000,00 eura, od toga rashodi za materijal i energiju 5.000,00 eura i rashodi za usluge 5.000,00 eura
2. Za nogometno igralište Bukevje planirano je 330.000,00 eura, od toga građevinski objekti 300.000,00 eura postrojenja i oprema 30.000,00 eura
3. Za rasvjetu Poučne staze Veleševec planirano je 84.000,00 eura, od toga;

* Materijalni rashodi planirani su u iznosu od 4.000,00 eura, od toga rashodi za materijal i energiju 2.000,00 eura i rashodi za usluge 2.000,00 eura
* Rashodi za nabavu nefinancijske imovine planirani su u iznosu od 80.000,00 eura za građevinske objekte

1. Za izgradnju dječjeg vrtića planirano je 950.000,00 eura za građevinske objekte
2. Za Dom zdravlja Orle planirano je 136.000,00 eura, od toga;

* Materijalni rashodi planirano u iznosu od 22.000,00 eura za rashode za usluge
* Rashodi za nabavu nefinancijske imovine planirano u iznosu od 114.000,00 eura, 14.000,00 eura za postrojenja i opremu i 100.000,00 eura za građevinske objekte

1. Za Most-rijeka Odra Veleševec planirano je 137.000,00 eura, od toga;

* Materijalni rashodi planirano u iznosu od 2.000,00 eura za rashode za usluge
* Rashodi za nabavu nefinancijske imovine planirano u iznosu od 135.000,00 eura za građevinske objekte

1. Za javnu rasvjetu planirano je 10.000,00 eura za građevinske objekte
2. Za garažu za potrebe komunalnog pogona planirano je 70.000,00 eura, od toga;

* Materijalni rashodi planirano u iznosu od 10.000,00 eura za rashode za usluge
* Rashodi za nabavu nefinancijske imovine planirano u iznosu od 60.000,00 eura za građevinske objekte

1. Za mostnu vagu Veleševec planirano je 50.000,00 eura za građevinske objekte
2. Za sunčane elektrane planirano je 30.000,00 eura, od toga;

* Materijalni rashodi planirano u iznosu od 10.000,00 eura od toga rashodi za materijal i energiju 5.000,00 eura i rashodi za usluge 5.000,00 eura
* Rashodi za nabavu nefinancijske imovine planirano u iznosu od 20.000,00 eura za građevinske objekte

1. Za izgradnju poslovne zone planirano je 200.000,00 eura, od toga;

* Materijalni rashodi planirano u iznosu od 50.000,00 eura od toga rashodi za materijal i energiju 25.000,00 eura i rashodi za usluge 25.000,00 eura
* Rashodi za nabavu nefinancijske imovine planirano u iznosu od 150.000,00 eura za materijalnu imovinu

1. Za vidikovac Promatračnica ptica Veleševec planirano je 150.000,00 eura
2. Za vodoopskrbne objekte planirano je 50.000,00 eura za građevinske objekte

**Program 0019 Nerazvrstane ceste planirano u iznosu od 100.000,00 eura**

Za nerazvrstane ceste planirano je 100.000,00 eura za građevinske objekte, financirane od pomoći.

**Program 1704 Javne zelene površine planirano u iznosu od 86.000,00 eura, od toga:**

1. Za parkove planirano je 10.000,00 eura za rashode za usluge
2. Za dječja igrališta sa opremom planirano je 50.000,00 eura za postrojenja i opremu
3. Za javne sportske i rekreacijske prostore planirano je 65.000,00 eura za građevinske objekte
4. Za nadstrešnice na stajalištima autobusa planirano je 15.000,00 eura za postrojenja opremu
5. Za spomenike i skulpture planirano je 10.000,00 eura za rashode za usluge
6. Za spremnike za otpad planirano je 1.000,00 eura za postrojenja i opremu

**Program 0020 sanacije divljih odlagališta otpada planirano u iznosu od 10.000,00 eura**

Čišćenje divljih odlagališta planirano je 10.000,00 eura za rashode za usluge financirano od općih prihoda i primitaka

**Program 0021 Javna rasvjeta planirana u iznosu od 23.000,00 eura**

Javna rasvjeta planirana je 23.000,00 eura za građevinske objekte financirano od općih prihoda i primitaka

**Program 0022 Poticanje poduzetništva planirano u iznosu od 119.000,00 eura, od toga;**

1. Poticaji razvoju poljoprivrede planirano je 10.000,00 eura za rashode za usluge
2. Poticanje poduzetništva planirano je 10.00000 eura za tekuće donacije
3. Za udruge u gospodarstvu planirano je 10.000,00 eura za tekuće donacije
4. Za praćenje stanja u prostoru, prostorno i strateško pitanje planirao je 45.000,00 eura, od toga materijalni rashodi 10.000,00 eura i rashodi za nabavu nefinancijske imovine 35.000,00 eura
5. Za širokopojasnu infrastrukturu planirano je 2.000,00 eura za rashode za usluge
6. Za geodetske izmjere planirano je 20.000,00 eura za nematerijalnu proizvedenu imovinu
7. Za razvoj turizma planirano je 2.000,00 eura za rashode za usluge
8. Za zelenu energiju planirano je 20.000,00 eura od toga materijalni rashodi 5.000,00 eura i rashodi za nabavu nefinancijske imovine 15.000,00 eura